Arti mbetet urë në lidhjet SHBA-Rusi
Me vështirësitë e marrëdhënieve politike, muzika shërben si mjet komunikimi mes dy vendeve.
Muajt e fundit, marrëdhëniet mes Shteteve të Bashkuara dhe Rusisë arritën në nivelin më të ulët që kur u shpërbë Bashkimi Sovjetik. Tani amerikanët dhe rusët i janë rikthyer një strategjie të Luftës së Ftohtë: komunikimi përmes muzikës. Korrespondenti i Zërit të Amerikës James Brooke njofton nga Moska. Në fillim të viteve 1960, në kulmin e Luftës së Ftohtë, Kori i muzikës ruse i Universitetit Yale shkoi në Moskë për të thyer akullin mes Shteteve të Bashkuara dhe Bashkimit Sovjetik. Sot, pas 50 vjetësh, amerikanët dhe rusët përsëri po përdorin muzikën për të zbutur marrëdhëniet mes dy vendeve. Mikhail Prokhorov, një biznesmen rus, politikan i opozitës si dhe pronar i ekipit të basketbollit Nets të Brooklinit të Nju Jorkut, e solli grupin nga Filadelfia të interpretojë në Moskë. Grupi amerikan i hip hopit IllStyle and Peace Productions dha shfaqje në prill në Moskë dhe në Siberi, në kuadër të një programi shkëmbimesh mes dy vendeve, Transcultural Express, i financuar nga Fondi Mikhail Prokhorov. Karen Hopkins, presidente e Akademisë së Muzikës në Bruklin ndihmoi në organizimin e turneut në Rusi. Disa ditë më parë, Irvin Mayfield dhe orkestra e tij e xhazit nga Nju Orlins dhanë një koncert në rezidencën e ambasadorit amerikan në Rusi. Salla ishte mbushur plot. Këshilltari i Ambasadës amerikane për marrëdhënie me publikun, Jeffrey Sexton thotë për rolin e muzikës. Dhe një fakt për t’u përmendur është se Orkestra e Xhazit e Nju Orlinsit, interpretoi në të njëjtën sallë ku Kori i Muzikës ruse të universitetit Yale magjepsi audiencat sovjetike, para një gjysmë shekulli.